02/03/2017 | Administración LocalMunicipal
As Pontes de García Rodríguez
Secretaría
Bases que rexerán a participación na Cabalgata de Entroido o 28 de febreiro de 2017

ANUNCIO A concelleira-delegada da Área de Atención, Participación Cidadá e Desenvolvemento local, ditou a resolución n.º 342/2017, do 23 de febreiro que é do seguinte teor literal: “ANTECEDENTES DE FEITO O martes 28 de febreiro, celébrase a tradicional cabalgata de entroido. Para regular a participación nesta cabalgata se elaboran unhas bases reguladoras. – Vistas as bases que regulan a participación no Cabalgata de Entroido. – Existe proposta de gasto asinada de data 14/02/2017 por importe de 5.670,00 €. – Existe informe de fiscalización da intervención favorable n.º 21/2017 con data 21/02/2017. Partida orzamentaria: 2016.0.338.48100. FUNDAMENTOS XURÍDICOS Considerando as facultades conferidas pola Lei 7/1985 do 2 de abril, Reguladora das bases de réxime local, R. D. L.781/86 do 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. RESOLVO: 1.º. –Aprobar as seguintes bases que regularán a participación na Cabalgata de Entroido o 28 de febreiro de 2017. BASES CABALGATA DE ENTROIDO 2017 O Concello das Pontes, a través da Concellería de cultura propón as bases para a participación na Cabalgata de Entroido 2017 que se celebrará o martes día 28 de febreiro.1.–Participantes: poderán participar todas as persoas que así o desexen e teñan a ben cumprir a normativa que aquí se expón.2.–Categorías: Adultos: carrozas, grupos, parellas e individual Carrozas: enténdense por carroza, unha estrutura de grandes dimensións sobre rodas, ben sexa autopropulsada ou remolcada, confeccionada para tal efecto e convenientemente deseñada e decorada. As carrozas deberán cumprir o esixido no anexo I e respectar a normativa de seguridade aplicable. Non poderán inscribirse como carroza turismos particulares decorados. No caso de que se produzan danos a bens ou persoas durante a construción, organización e /ou posterior desenvolvemento da cabalgata, a responsabilidade que se derive será asumida solidaria e integramente polos inscritos como participantes na solicitude. Grupos. Distinguirase dous tipos de grupos por número de participantes. – Grupos de 3 a 9 compoñentes. – Grupos de 10 ou máis compoñentes. En ambos casos o 75% dos integrantes dos grupos deberá ser maior de 16 anos. Parellas e individual. Deberán ser maiores de 16 anos. Infantil: grupos, parellas, individual e meniños (na categoría meniños poderanse inscribir os rapaces ata 8 anos); no resto das categorías a concurso de infantil a idade máxima será de 16 anos. Cada participante poderá inscribirse na categoría que desexe, tendo en conta a normativa que se especifica nestas bases.3.–Inscricións: as solicitudes de inscrición presentaranse no Rexistro Xeral do Concello das Pontes ou a través da sede electrónica (https://sede.aspontes.com) en impreso normalizado para este fin. Este impreso estará tamén dispoñible no departamento de cultura (Casa Dopeso, rúa Rosalía de Castro, 1.º andar). O prazo de inscrición abrirase o día da publicación das bases na web municipal e rematará o luns 27 de febreiro de 2017 ás 12.00 horas. As solicitudes presentadas fora deste prazo serán desestimadas. Os grupos e carrozas ademais, deberán presentar a seguinte documentación: Asociacións legalmente constituídas: – Copia do CIF da entidade – Certificación de datos bancarios da entidade – Documento de sinaturas de todos os participantes cuberto (anexo II). Agrupacións informais: – Copia do DNI do representante da agrupación. – Certificación de datos bancarios do representante/s. – Documento de sinaturas de todos os participantes cuberto (anexo II). 4. –O xurado non avaliará aos participantes que non amosen o dorsal que se lles entrega ao facer a inscrición.5. –Todos os participantes deberán facer o percorrido completo que se especifica nestas bases.6. –Aqueles participantes que se anoten en categorías que esixan a participación de máis dunha persoa, deberán facer o percorrido en conxunto, xa que o xurado só avaliará como participantes aos que acompañen ao portador do dorsal co número co que foron inscritos.7. –Por motivos de seguridade queda prohibida a participación de calquera tipo de animal na cabalgata, xa sexa desfilando ou como elemento de tracción dalgún tipo de carroza ou similar.8.–Premios: Os premios estarán suxeitos á retención do IRPF de acordo coa lexislación vixente. Os premiados daranse a coñecer unha vez rematado o desfile na carpa de Sta. María. Os participantes que resulten premiados recibirán nese momento un vale do premio. O pago dos premios farase ás persoas ou entidades que figuren como representantes na inscrición do concurso por transferencia bancaria. Aos premiados nas categorías infantís entregáraselles un vale canxeable por libros, material e xogos educativos e didácticos. A categoría meniños non entra no concurso, e todos os participantes desta categoría recibirán un conto ao remate da Cabalgata no patio do colexio Sta. María.9. –Á hora de conceder os premios valoraranse aspectos como a orixinalidade, vestiario, maquillaxe, calidade musical, capacidade de representación, coreografía. así como o desenfado e interpretación do disfrace que representan; nos grupos terase en conta ademais o número de compoñentes.10. –O Xurado estará formado por persoas designadas pola concellería de cultura, e un representante do Concello de As Pontes, con voz pero sen voto. As decisións do Xurado serán inapelables. Algún dos premios poderá quedar deserto por decisión do Xurado.11. –A participación na Cabalgata implica a aceptación destas bases.12. –Se coa finalidade de mellorar a organización e desenvolvemento dos actos programados se considerase conveniente introducir modificacións ao aquí fixado poderá facerse pola comisión organizadora, se ben se notificará antes do comezo da cabalgata. Saída: rúa Monte Caxado ás 17.00 horas do martes 28 de febreiro de 2017, Percorrido: Avda. de Ortigueira, Avda. de Castelao, Praza do Hospital, Avda. de Galicia, Rosalía de Castro, e Patio do Colexio Sta. María. Entrega de premios: a decisión do xurado darase a coñecer ao remate da cabalgata no patio do Colexio Sta. María. Todos os participantes deberán esperar o anuncio dos premiados xa que a ausencia dos mesmos dará lugar a que o premio se lle outorgue ao seguinte clasificado. ANEXO I. Carrozas 1. Cada carroza contará cun tractor ou medio de locomoción que a remolque durante o percorrido. En caso de camión-carroza, non será necesario outro vehículo para remolcar.2. Estes vehículos a motor deberán contar co permisos de circulación, de inspección técnica (ITV) e os seguros correspondentes, baixo a responsabilidade das persoas que figuren como inscritas.3. Os choferes deberán contar co permiso de conducir apropiado para cada vehículo, e estará en vigor na data do evento.4. Os condutores cumprirán o establecido no RD 2822/1998 (Regulamento xeral de condutores). Prohíbese o consumo de bebidas alcohólicas.5. Os vehículos de arrastre deberán ter cheo o depósito de combustible para evitar problemas durante o percorrido pola cidade.6. As medidas máximas serán dun longo non superior aos 6 metros, dun ancho non superior aos 2 metros e dun alto non superior a 4 metros. En ningún caso se poderán sobrepasar as medidas establecidas.7. Non deberán posuír elementos cortantes e deben contar con faldróns que protexan e oculten as rodas.8. Non se poderá empregar iluminación mediante velas, petróleo, gas ou calquera outro tipo de combustible.9. Aquelas carrozas que precisen de grupo electróxeno deberano protexer de golpes e inclemencias meteorolóxicas. O seu combustible non se poderá transportar na carroza, deberá ir no vehículo de arrastre convenientemente situado para garantir a seguridade durante o desfile ou nun depósito homologado.10. Deberase levar un mínimo dun extintor homologado e revisado.11. Evitarase a utilización de dispositivos lanzachamas e pirotecnia. ANEXO II: documento de sinaturas para carrozas e grupos É necesaria a sinatura de todos os compoñentes. Os abaixo asinantes, membros do grupo/carroza _______________________________, que participaron na cabalgata de Entroido do Concello de As Pontes, autorizamos a D./D.ª _________________________________________, con NIF __________________ e D./D.ª __________________________________________, con NIF _________________ e D./D.ª __________________________________________, con NIF ___________________ para o cobro do premio que o xurado da cabalgata entroido 2017 lle otorgou a este grupo/carroza. O ingreso deberá efectuarse na conta presentada no Certificación de datos bancarios presentados.2.º. –Ordenar a inserción das citadas bases no Boletín Oficial da Provincia”. As Pontes de Yulen Serhani Trespalacios, 24 de febreiro de 2017. A concelleira-delegada da Área de Atención, Participación Cidadá e Desenvolvemento Local Zenab Locay Achell